Korn (albumi)

KoЯn on Kornin ensimmäinen studioalbumi, joka julkaistiin 24. lokakuuta 1994. Albumia on myyty yli 10 000 000 kappaletta maailmanlaajuisesti ja se on myynyt kaksinkertaista platinaa kotimaassaan Yhdysvalloissa. Se nousi n. vuoden päästä julkaisustaan Yhdysvaltojen albumilistan ykköseksi. Albumin genreksi yleensä myönnetään nu metal. Vaikutteita albumissa on mm. rapista, punk rockista, heavy metalista, vaihtoehtorockista, death metalista ja funkista sekä jopa hieman jazzista. Suurimpina yhtye-/artistivaikuttajina mm. Rage Against the Machine, Pantera, Helmet, Faith No More ja Jane's Addiction.

Albumi oli merkittävä julkaisu uudenlaisen metalin, kuten vaihtoehto- ja nu metalin kehityksessä . Vaikka kyseinen albumi ei julkaisuaikanaan saavuttanut kummoista menestystä  se sai kuitenkin myöhemmin arvostusta yhtyeen aktiivisen keikkalun ansiosta 1994-1995 ja nykyään albumia pidetäänkin fanien keskuudessa erittäin merkittävänä julkaisuna. "Blind", "Clown", "Shoots and Ladders", ja "Need To" julkaistiin singleinä, joista kolme ensimmäistä ovat nousseet jonkin sortin klassikoiksi yhtyeen tuotannossa. Musiikkivideot on tehty kappaleista "Blind", "Clown" ja "Shoots and Ladders" sekä epävirallinen kappaleesta "Faget", joka on julkaistu ainoastaan yhtyeen videotallenteissa Who Then Now ja Deuce.

Äänimaailma levyllä on raskaampi ja sisältää eniten kitarariffipohjaista soitantaa, jotka ovat jääneet hieman vähemmälle myöhemmillä yhtyeen julkaisuilla. Albumilla esitellään Kornille myös erittäin ominaiset elementit, kuten alavireiset, raskaat, mutta yksinkertaiset kitarariffit, funktyyliset basso-osiot, scat-tyyppinen raivoava laulanta, rytmikäs mutta aggressiivinen rumputyöskentely sekä rauhallisemmat kertosäkeet, joista kontrastina erittäin äänekkäät kertosäkeet. Näistä elementeistä myöhemmin vaikutteita ottivat mm. yhtyeet Limp Bizkit ja Slipknot.

Yhtye sai Grammy-ehdokkuuden kappaleesta "Shoots and Ladders" vuonna 1996.

KoЯn sisältää paljon karkeaa kielenkäyttöä, jonka takia se sai Parental Advisory leiman. Albumia myydään myös versiona, jonka kansi ei sisällä kyseistä leimaa.

Albumin sanoitukset

Albumin sanoitukset ovat suurimmilta osilta laulajan Jonathan Davisin huonoja elämänkokemuksia, kuten huumeista ja nuoruuden pahoista muistoista. Esimerkiksi "Need To" kertoo parisuhteen tuottamista kommunikaatio-ongelmista, "Blind" kertoo Jonathanin huumeidenkäytöstä nuorempana. "Shoots and Ladders" kertoo kuinka pienet lapset eivät tiedä lastenlorujen alkuperäisiä negatiivisia viestejä. "Faget" on sanojensa puolesta kenties yksi Jonathan Davisin henkilökohtaisimmista kappaleista, sillä se kertoo hänen osastaan koulukiusattuna ja häntä monesti haukuttiin homoksi, josta kappaleen titteli. Mutta kenties järkyttävin sisältö lienee kappaleessa "Daddy", joka kertoo Davisin lapsuuden vihasta vanhempiaan kohtaan koska eivät uskoneet että häntä käytettiin seksuaalisesti hyväksi. Kappale päättyykin Davisin noin kolmen minuutin nyyhkintään.

Saavutukset

RIAA:n sertifikaatit

Kappaleet 

 kohdassa 9:31 "Daddy" loppuu ja sitä seuraa pitkä tauko, ja kohdassa 14:05 alkaa piilotettu kappale.

Albumilta poisjätetyt kappaleet 
Albumin sessioissa saatiin valmiiksi myös monia muita kappaleita, mutta ne karsittiin pois lopullisesta versiosta.

 "Love on the Rocks" – 3:02 (Neil Diamond coveri, käytettiin myöhemmin Wonderland-elokuvan soundtrackilla)
 "Sean Olson" – 4:48 (julkaistu soundtrackilla The Crow: City of Angels)

Tekijät 
 Jonathan Davis - laulu, säkkipilli kappaleessa "Shoots and Ladders"
 Brian "Head" Welch - kitara, taustalaulu ("Ball Tongue", "Divine", "Shoots and Ladders", "Predictable", "Helmet in the Bush" ja "Daddy"), päävokaalit kappaleen "Lies" kertosäkeessä
 Reginald "Fieldy" Arvizu - basso
 James "Munky" Shaffer - kitara
 David Silveria - rummut
 Chuck Johnson - tekniikka, miksaus
 Judith Kiener - laulu kappaleen "Daddy" lopussa
 Ross Robinson - tuottaja, tekniikka, miksaus
 Eddy Schreyer - masterointi
 Stephen Stickler - valokuvaus

Listasijoitukset

Singlet

1995

Blind
Shoots and Ladders
Need To
Clown

Kappale "Faget" aiottiin julkaista singlenä radiosoittoon, mutta sitä ei julkaistu hieman arkaluonteisen aiheensa ja kielenkäyttönsä takia.

Musiikkivideot

Blind (julkaistu tammikuussa 1995)
Clown (julkaistu 3. kesäkuuta 1995)
Shoots and Ladders (julkaistu lokakuussa 1995)
Faget (julkaistu virallisesti ainoastaan yhtyeen VHS tallenteella Who Then Now? 1997, mutta se on julkaistu myös Deuce DVD:llä sillä Who Then Now? sisältyy myös kyseiseen julkaisuun)

Lähteet

Aiheesta muualla 
Noisen arvostelu
 

Vuoden 1994 esikoisalbumit
Kornin albumit